سّعديين ؤلا الإيالة الشريفة (لأمازيغية : ⵉⵙⵄⴷⵉⵢⵢⵉⵏ) هوما سلالة مغريبية عربية، وفنفس الوقت ولاد عمام سلالة العلويين الفيلالية لغادي يحكموا لمغريب بعد ضعف سعديين، كانو ف لجنوب د واد درعة حدا تارودانت، حاربو لوطاسيين و دخلو مراكش عام 1525م، دارو لمقاومة على لبرطقيز (لبرتغال) و غلبوهم ف معركة وادي المخازن لي غاتكون سباب ف لمقتل ديال ملك لبرتغال سبستيان ؤ سقوط لإمبراطورية البرتغالية من بعد، ؤ وقفو لمد لعثماني بلقيادة د محمد الشيخ لّي هو واحد من سّلاطين السّعديين لمعروفين بزاف. غاتوصل دّولة للوقيتة لمخيرة ولقوية ديالها ف عهد أحمد لمنصور دّهبي (1578-1603) لي أمن رخا ف لبلاد ب تزيار ديالو ف اقتصاد د دولة، ؤ ف لعهد ديالو خرج سيستيم د لإدارة جديد، ؤ سماه لمخزن. من ورا عام 1603 تقسمات لمملكة ؤ من تما بدات معها لمرحلة ديال لعيا .حكم فرع من سعديين ف فاس (1610-1626)، تقتل آخر سلطان من سلاطين سّعديين ف مراكش عام 1659، حتا داز لحكم ل لأسرة لعلوية (لفيلاليون). هادي ليستة د سلاطين سعديين لي حكمو لمغريب : القائم بأمر الله (1509-1517). أحمد الأعرج (1517-1544). محمد الشيخ (1544-1557).